A díj alapítása óta egy alkalommal ítéltek oda nőnek Arany Pálmát: 1993-ban Jane Campion vehette át a "Zongoralecke" című alkotásáért. 2013-ban a fesztivál történetében először ítélték oda az Arany Pálmát a filmrendezőnek és az alkotás két főszereplőjének: a zsűri úgy ítélte meg, hogy a nyertes "Adèle élete" sikeréhez egyenrangúan járult hozzá Abdellatif Kechiche rendező művészi munkája, és a két főhőst alakító Adèle Exarchopoulos és Léa Seydoux színészi teljesítménye.